Burung raja udang

Burung raja udang, pekaka atau pekakak ialah sejenis burung berbulu pelepah berwarna-warni dalam keluarga Alcedinidae. Kebanyakan spesies ini ditemukan di kawasan tropika Afrika, Asia dan Oceania tetapi juga dapat dilihat di Eropah. Burung-burung ini dapat ditemukan di hutan tebal berdekatan tasik tenang dan sungai kecil.

Penamaan 
Nama burung raja udang () datang daripada penangkapan udang sebagai sumber makanan utama.

Perkataan pekaka () dan pekakak () datang daripada bunyi dihasilkan burung ini.

Ciri-ciri 
Tubuh burung raja udang diselubungi bulu pelepah yang terang berwarna hijau dan biru. Warna-warni ini disebabkan struktur bulu-bulu ini yang menyerakkan cahaya biru (kesan Tyndall). Tidak ada perbezaan terang antara jantan dan betina kebanyakan spesies, perbezaan yang ada hanya kurang daripada 10%.

Paruh burung ini berbentuk seperti pisau. Spesies yang memburu ikan mempunyai paruh lebih panjang daripada spesies yang memburu mangsa di darat. Paruh burung raja udang tidak bergigi.

Tabiat

Makanan 
Banyak spesies burung ini menangkap dan memakan ikan; tetapi ada juga spesies yang memburu jenis kerang, serangga, katak yang bersaiz kecil dan amfibia lain, reptilia (termasuk ular) bahkan juga burung dan mamalia.

Spesies yang mempunyai taburan besar seluruh dunia akan mempunyai kelompok dengan pemakanan yang berbeza.

Pembiakan 
Telur burung-burung ini putih dan bercengkerang keras. Bilangan telur dalam sangkak dihasilkan bergantung kepada spesies, ada spesies yang paling kecil dan yang paling besar bertelur 2 biji sekaligus manakala ada spesies yang bertelur 10 biji sekaligus; purata telur yang ada dihasilkan ialah 3–6 biji.

Kedua-dua burung jantan dan betina mengeramkan telur. Anak-anak yang menetas dari telur duduk dengan induk selama 3–4 bulan.

Galeri

Rujukan

Pautan luar 
 http://images.google.com/images?svnum=10&hl=en&lr=&q=%22Alcedo+atthis%22
 Alcedinidae
Raja Udang